Wêreldbeker-finaal nou ook SAUK-kykers beskore | Maroela Media
Goeie nuus vir rugbyliefhebbers is dat die SAUK nou ook die Wêreldbeker-eindstryd tussen Suid-Afrika en Engeland gaan uitsaai.
Die Springbokke het die afgelope naweek in ŉ naelbytstryd Wallis se Rooi Drake geklop vir ŉ plek in die eindstryd. Hulle het met 19-16 oor Wallis geseëvier.
Die SAUK het Maandag in ŉ verklaring gesê hy het ŉ ooreenkoms met SuperSport bereik om die eindstryd, wat Saterdag om 11:00 in Jokohama beslis word, regstreeks op SABC2 uit te saai.
Vrydag se wedstryd tussen Nieu-Seeland en Wallis om die derde plek sal óók regstreeks uitgesaai word. Dié wedstryd begin ook om 11:00.
Madoda Mxakwe, die SAUK se groephoof, het gesê die SAUK is “opgewonde om die geskiedkundige wedstryd aan die land te bring, aangesien die openbare uitsaaier besef watter rol dit in maatskaplike samehorigheid, nasiebou en die bevordering van sport in nasionale belang speel”.
Mxakwe het ook gesê die SAUK is verbind daartoe om kommersieel lewensvatbare ooreenkomste met SuperSport aan te gaan.
“Ons ondersteun die Springbokke en wens hulle alles van die beste toe terwyl hulle ŉ plek in die geskiedenisboeke najaag.”
Jy staan boonop die kans om ŉ ysmasjien ter waarde van minstens R2 000 te wen as jy in Maroela Media se rugbyraaikompetisie die Rugbywêreldbeker-eindstrydtelling (tussen Suid-Afrika en Engeland) reg kan raai. Lees hier hoe jy kan wen.
Deel van: Kompetisies, Rugby, SA-nuus
Dis goed so. Gee nie om te betaal vir die wat regtig wil kyk maar dit nie beskore is nie, al, is die kop van die vis vrot.
Het geweet Kolisi se kapteinskap het meer agter die skerms! Well doen Rassie.
Dit gaan nie hier oor politiek of Ramaphosa nie. Gun mense die geleentheid om die Bokke te ondersteun in die finaal. Ek dink dis awesome. Baie mense, veral oumense wat nie dstv kan bekostig nie. En ja die land kan vir ‘n slag bietjie saam skree, kan ons net goed doen.
En eksdom gaan die krag afsit want hulle wil n tarief verhoging he!! Sal maar die generoter start!
Goeie nuus. Hoop net ons beste speler, Kolbe, is reg en dat Willie sy een goeie wedstryd in 10 probeerslae speel.
Willie skillie · 3 weke gelede
Ek hoop willie doen die eerbare ding in belang van die res vd span en stel homself onbeskikbaar weens n gebrek aan belangstelling en vorm. Daar is twee ander wat beter op 15 sal vaar en nie sal skrik vir die bal as dit perfek vir hulle gepaas word of geskop word nie. 15 moet die veiligste hande en betroubaarste lynskopper wees in die hele span. Engeland gaan Willie teiken as hy op die veld is Saterdag. En o wee.
Wie betaal daarvoor, DSTV intekenaars.
Nee, die SABC betaal. Hulle het ‘n ooreenkoms met Supersport aangegaan.
Wielspore en wat daarvan? Ons, soos baie ander Suid-Afrikaners, kan ook nie DSTV bekostig nie dus is ons BAIE dankbaar dat ons ook kan kyk????
Ek dink dis awesome!
Seker uitsaai voordeel gekry op skuld, hoop die krag gaan nie af.
'n Bol Rappie · 3 weke gelede
Kykiepoo nie. Veral nie rappiepoo nie. Nog minder essybiesiepoo.
Baie baie dankie SABC. Ons is baie dankbaar
Gaan vereffen nou daai tv lisensie!
Gaan ditv nou weer aanwend as advertensie vir TV Lisensie
die probleem is gaan nie direk uitsaai nie gewwonlik eers na die wedstryd klaar is dan saai die wedstryd eers ???????
Robert Naude · 3 weke gelede
Die berig sê regstreeks. Dit beteken soos geskeduleerd…..
Nee dis nie ñ probleem nie. Net soos altyd word daar op die rug van “betalers” gery.
Iens · 3 weke gelede
Die berig sê ‘regstreeks om 11 uur”. Dit gaan dan uitgesaai word. Nie na die tyd nie.
Ek het nie ‘n TV stel nie en die regering sal vir my ‘n TV moet koop om die wedstryd te volg, anders kan ek nie deel wees van die eenheidsgevoel en eenheid bevorder nie.
Martins · 3 weke gelede
Ek het dstv weer aangesit net vir die rugby,maar ek is bly dat almal saam met ons dit kan geniet nog beter dat dit regstreeks is. Go bokke
Dit gaan interessant wees. Ek woon die afgelope 7 maande in Japan, net noord-oos van Tokyo. Een van my kolegas is uit Engeland, so ons gaan mekaar lekker gas gee die naweek.
Genugtig mense, gun ons medeburgers dit asseblief en moenie altyd so negatief wees nie!
Nou dat almal kan kyk hoop ek almal betaal hulle tv lisensies…
As jy nie joune betaal het nie, mag jy nie kyk nie!
Gaan Steve Hofmeyr kyk? Hy het dan nie meer DSTV nie?
Lag ek nou so lekker. dankie. Ek glo hy sal na een of ander bar of sports bar toe gaan
Onthou dat Vrydag se wedstryd OOK regstreeks uitgesaai gaan word.
Help · 3 weke gelede
Hoe vang ek SABC op?
Met moeite en baie versigtig, Help.